**Piirikuvernöörin heinäkuun tiedote 1/2016**

Arvoisat Leijonat, puolisot/kumppanit, Leot ja piirin PDG:t!

Kirjoitan nyt heinäkuun alussa käynnistyneen kauden 2016–2017 ensimmäisen piirikuvernööritiedotteen.

Tämän kauden 2016–2017 piirikuvernöörit nimitettiin tehtäviinsä kolmipäiväisen koulutusjakson jälkeen Fukuokassa Japanissa pidetyssä vuosikokouksessa kesäkuun lopussa. Kokouksessa tarkasteltiin Lions-liikkeen menneisyyttä (Joe Preston), nykyisyyttä (Jitsuhiro Yamada) ja tulevaisuutta (Bob Corlew) palveluhaasteen toteutumisen kannalta. LCIF:n toimintaa ja ohjelmia esiteltiin laajasti.

Kansainvälisen presidentin Bob Corlewin teemana on vertauskuvallinen tavoite kiivetä palvelussa uusille huipuille. Me Leijonat etsimme yhdessä polun, joka johtaa meidät yhä korkeammille ja uusille huipuille. Haluamme vahvistaa asemaamme humanitaarisen palvelun johtajana. Kausi huipentuu Leijonien ja Suomen 100-vuotispäivän juhlintaan. Leijonien tavoitteena on vaikuttaa positiivisesti ihmisten jokapäiväiseen elämään ja jättää palvelustaan näkyvä, tulevaisuuteen ulottuva perintö. Palvelumme kohdistuvat ympäristön puhtauteen, nuorison syrjäytymisen ehkäisyyn, nälän vähentämiseen ja näkökyvyn turvaamiseen. 100 miljoonan ihmisen palveluhaaste nostetaan 200 miljoonaan.

Paikkakunnan palvelutarpeisiin vastaamalla luomme aitoja yhteyksiä asukkaisiin. Innovatiiviset palvelut, yhteistyö klubien ja muiden vapaaehtoisjärjestöjen kanssa sekä näkyvyyden lisääminen paikkakunnalla saa jäsenmäärämme jälleen kasvuun, mikä on tarpeen palvelukykyämme kasvatettaessa.

Kauden 2016-2017 haasteet ja mahdollisuudet voidaan esittää seuraavasti:

* Mitä voimme tehdä yleisen tietämyksen parantamiseksi lionsklubeista ja niiden palvelusta paikkakunnalla, erityisesti kun lähestymme 100-vuotisjuhlaamme?
* Miten tuemme klubien tiedotustoimintaa?
* Mitä teemme uusien jäsenten rekrytoimisen tukemiseksi?
* Mitä teemme jäsenten motivaation ja jäsentyytyväisyyden parantamiseksi?
* Miten edistämme uusien klubien perustamista?
* Mitä teemme potentiaalisten johtajien tutustuttamiseksi erilaisiin kouluttautumisen ja itsensä kehittämisen mahdollisuuksiin?
* Mitä voimme tehdä lisätäksemme ymmärrystä ja tietämystä LCIF:stä ja sen ohjelmista ja inspiroidaksemme klubijäseniä osallistumaan LCIF:n toimintaan?

Uuteen kauteen etenemme huolellisten toimintasuunnitelmien laatimisen kautta. Kauden toiminnan suunnittelu käynnistyy 6.8.2016 pidettävässä työvaliokunnan kokouksessa, jossa keskustellaan mm. tavoitteista, tehtävistä, resursseista ja aikatauluista.

Toivotan piirimme kaikille Leijonille onnea ja menestystä tehtävienne suorittamisessa. Tutustukaa piirimme kotisivuihin <http://e-district.org/sites/107g/index.php> ja käykää erityisesti katsomassa Bob Corlewin video NEW MOUNTAINS TO CLIMB. Toivon klubien raportoivan kuukausittaiset jäsen- ja palvelutietonsa ajallaan nyt käyttöön otetun MyLCI-järjestelmän avulla. Tavoitteena on, että jokainen klubisihteeri osaa järjestelmän käytön ja hyödyntämisen heti kauden alusta lähtien. Siitä on hyötyä meille kaikille.